Toxicity
Toxicity е вторият студиен албум на американската метъл група System of a Down, издаден през 2001 година. Това е албумът, с който System осъществяват големият си пробив на музикалнта метъл сцена, а сингълът Chop Suey! се превръща в тотален хит и най-големият комерсиален успех на групата. С подобен успех се увенчават и синглите Toxicity и Aerials. Албумът предизвиква огромен интерес със своята смесица от редица наглед несъвместими стилове като блус, джаз, хевиметъл, пънк и хардрок, всичко това с немалка доза арменски фолклорни мотиви, усещащи се най-явно в парчето Science, а аутрото на финалната песен Aerials е съставено изцяло от арменски фолклорни мелодии, изпълнени с традиционни арменски инструменти. Тематичната насока е с главно протестна, политическа и социална ориентираност, срещат се и забежки с религията, но също така и (макар и рядко) някои обичайни рок теми като наркотици (Needless) и групита (Psycho). Най-силно впечатление в мнозинството песни прави честата смяна на темпото, като бруталните тежки китарни рифове и крясъци рязко преминават в бавни мелодичи пасажи с чисти вокали и хармонии.

Песни 
 Prison Song – 3:21
 Needless – 3:13
 Deer Dance – 2:55
 Jet Pilot – 2:06
 X – 1:58
 Chop Suey! – 3:30
 Bounce – 1:54
 Forest – 4:00
 ATWA – 2:56
 Science – 2:43
 Shimmy – 1:51
 Toxicity – 3:38
 Psycho -3:45
 Aerials – 6:11

Сингли 
 Chop Suey! (2001) – съдържа още бонус парчето Johnny, както и live-изпълнения на Sugar и War? от дебютния албум System of a Down.
 Toxicity (2002) – налични са още live-изпълнения на X и Suggestions, песента Marmalade и видеоклипът към Toxicity
 Aerials (2002) – освен едноименната песен съдържа още live-изпълнения на Toxicity, Sugar, P.L.U.C.K., както и концертен видеоклип на Aerials.

Музиканти 
 Серж Танкиан – вокали, кийборд, (продуцент)
 Дарън Малакиан – китари, вокали, (продуцент)
 Шаво Одаджиан – бас китара
 Джон Долмаян барабани, (дизайн, фотографии)
 Рик Рубин – пиано, гост музикант
 Арто Тункбоякиян – бек вокали, гост музикант

Персонал 
 Рик Рубин – продуцент
 Грег Колинс – записи
 Дарън Мора – записи
 Дейвид Шифман – записи
 Райън Маккормик – асистент записи
 Джим Шампейн – асистент записи
 Ал Сандерсън – асистент записи
 Анди Уолъс – смесване
 Мартин Аткинс – фотографии
 Глен Фрийдман – фотографии
 Бранди Флауърс – дизайн
 Линдзи Чейс – протукционен координатор
 Марк Ман – кондуктор аранжименти

Външни препратки 
 Ревю в www.allmusic.com

Албуми на Систъм ъф ъ Даун
Музикални албуми от 2001 година